চলতি হিসাব বছরে কোম্পানির সুদ বাবদ ব্যয়ও বেড়েছে। পর্যালোচনায় দেখা যায়, আগের বছরের তুলনায় চলতি হিসাব বছরে নর্দার্ন জুটের ব্যাংকঋণ বেড়েছে। চলতি হিসাব বছরের নয় মাস শেষে কোম্পানির স্বল্প, দীর্ঘমেয়াদি ও চলতি মূলধন সংক্রান্ত ব্যাংক ঋণ রয়েছে ৫৫ কোটি ৭৮ লাখ টাকা, যা আগের বছরের একই সময়ে ছিল ৪১ কোটি ৩৪ লাখ টাকা। ঋণের পরিমাণ বেড়ে কোম্পানির সুদ বাবদ ব্যয় বেড়েছে প্রায় ২৯ শতাংশ। চলতি হিসাব বছরে সুদ বাবদ ব্যয় হয়েছে ৪ কোটি ৬৮ লাখ টাকা, যা আগের বছরের একই সময়ে ছিল ৩ কোটি ৬৩ লাখ টাকা। ব্যাংকঋণের পাশাপাশি প্রশাসনিক খরচও বেড়েছে।